鷹庇

鷹庇（），或寫為雁疪、應疕、扁訾，漢朝匈奴人，為渾邪王部眾，隨渾邪王歸降漢武帝，封煇渠悼侯。

生平

前121年（漢元狩二年），隨渾邪王歸降，封煇渠侯《史記》〈衛將軍驃騎列傳〉：「其秋，單于怒渾邪王居西方數為漢所破，亡數萬人，以驃騎之兵也。單于怒，欲召誅渾邪王。渾邪王與休屠王等謀欲降漢……乃令驃騎將軍將兵往迎之……盡將其眾渡河，降者數萬，號稱十萬。既至長安，天子所以賞賜者數十巨萬。封渾邪王萬戶，為漯陰侯。封其裨王呼毒尼為下摩侯，鷹庇為煇渠侯，禽為河綦侯，大當戶銅離為常樂侯。」《漢書》〈衛青霍去病傳〉：「封渾邪王萬戶，為漯陰侯。封其裨王呼毒尼為下摩侯，雁疪為煇渠侯，禽黎為河綦侯，大當戶調雖為常樂侯。」。〈建元以來侯者年表〉又稱他叫扁訾《史記》〈建元以來侯者年表〉：「渾渠，以匈奴王降侯。（元狩）三年七月壬午，悼侯扁訾元年。」《漢書》〈景武昭宣元成功臣表〉：「煇渠慎侯應疕，以匈奴王降侯。（元狩）七月壬午封，五年，元鼎三年薨，亡後。」。前115年（漢元鼎二年），鷹庇過世，因無後，國除《史記》〈建元以來侯者年表〉：「二年，侯扁訾死，無後，國除。」。

同名侯國

僕多於前122年（漢元狩元年）被封煇渠侯，稱為渾渠忠侯《史記》〈建元以來侯者年表〉：「煇渠……（元狩）二年二月乙丑，忠侯僕多，元年。」。

註釋

Category:汉朝匈奴人
Category:西汉列侯
Category:諡悼